
[bookmark: _Hlk158117660]Sistemul de Gospodărire a Apelor Arad
Anexa 2 - Anunt de scoatere la concurs
Anexa la Decizia ABA Mureș nr. 671/ 09.10.2026

ANUNŢ
privind organizarea concursului pentru ocuparea
funcției contractuale de conducere vacantă, pe perioadă nedeterminată,
de șef serviciu, la Serviciul Sistem Hidrotehnic Lipova, 
din cadrul Sistemului de Gospodărire a Apelor Arad.
cod F-RU-82
A.B.A. Mureș cu sediul în Tg. Mureș, str. Koteles Samuel nr.33, instituție publică de interes 
[bookmark: _Hlk242354064]național, cu personalitate juridică, organizează concurs pentru ocuparea funcției contractuale de conducere, pe perioadă nedeterminată, pe funcția de șef serviciu, la Serviciul Sistem Hidrotehnic Lipova, din cadrul Sistemului de Gospodărire a Apelor Arad.
Activitatea profesională a postului de șef serviciu, se va desfășura la Serviciul Sistem Hidrotehnic Lipova din cadrul Sistemului de Gospodărire a Apelor Arad.
Condițiile specifice necesare în vederea participării la concursul pentru ocuparea postului corespunzător funcției contractuale de conducere, precum și calendarul desfășurării concursului sunt:
· Studii: superioare în domeniul de licență Inginerie civilă sau Amenajări si Construcții Hidrotehnice
· Vechime în specialitatea studiilor universitare: 3 ani
· Vechime în gospodărirea apelor: 3 ani  
Calendarul de desfășurare al concursului pentru ocuparea funcției contractuale vacante, pe perioadă nedeterminată de șef serviciu, la Serviciul Sistem Hidrotehnic Lipova:
 Concursul se va desfășura la SGA Arad, cu sediul în municipiul Arad, str. L. Rebreanu nr. 101, după următorul calendar:
Calendar de desfășurare al concursului:
- 28.10.2026 - ora 1500 - data limită de depunere la registratura SGA Arad a dosarelor de participare la concurs;     
-  29.10.2026 - ora 900 - selecția dosarelor de concurs;
-  30.10.2026 - ora 1300 - termen de afișare rezultate la selecția dosarelor de concurs;
-  02.11.2026 - ora 1300 - termen de depunere contestații cu privire la rezultatul selecției dosarelor de concurs;
- 03.11.2026 - ora 1300 - termen de afișare a rezultatelor privind contestația la selecția dosarelor de concurs;
-  05.11.2026 - ora 900 - desfășurare probă scrisă;
-  05.11.2026 - ora 1500 - termen de afișare rezultate proba scrisă;
-  06.11.2026 - ora 1300 - termen de depunere contestații cu privire la rezultatul probei scrise;
-  09.11.2026 - ora 1300 - termen de afișare a rezultatelor privind contestația la rezultatele probei scrise;
-  10.11.2026 - ora 900 -  susținerea interviului;
-  10.11.2026 - ora 1500 - termen de afișare a rezultatelor privind interviul;
-  11.11.2026 - ora 1300 - termen de depunere contestații cu privire la rezultatul interviului;
-  12.11.2026 - ora1300 - termen de afișare a rezultatelor privind contestația la rezultatele interviului;
-  12.11.2026 - ora 1500 - termen de afișare a rezultatelor finale.
	Conform art. 35 al Hotărârii de Guvern nr.1336 din 2022, pentru înscrierea la concurs candidații vor prezenta un dosar care va conține următoarele documente:
a)	formular de înscriere la concurs, conform modelului prevăzut la anexa nr. 2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e)	copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverință medicală care să ateste starea de sănătate corespunzătoare eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h)	curriculum vitae, model european;
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
         	Copiile de pe actele prevăzute la lit. b) - e), se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Biroul Resurse Umane, Relații cu publicul, Administrativ, din cadrul SGA Arad, sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice în termen de 10 zile lucrătoare de la data afișării anunțului pentru ocuparea postului vacant.
În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice.
Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format pdf. cu volum maxim de 1 MB, documentele fiind acceptate doar în formă lizibilă la adresa de mail: personal.sgaar@ dam.rowater.ro 
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Pentru ocuparea unui post contractual vacant candidații trebuie să îndeplinească următoarele condiții generale conform art. 14 din Hotărârea de Guvern nr.1336 din 2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau fașă de aceasta nu s-a luat măsura de siguranță a interzicerii ocupării unei funcții sau a exercitării unei profesii;
	Pentru acest post, intervalul salarial este între 8.882 - 10293 lei brut/luna în funcție de vechimea în muncă și în specialitate.
    I. Bibliografie:
1.	"Ingineria râurilor" – prof. dr. ing. Cornel Mitoiu
2.	"Construcții Hidrotehnice" – vol. I – II – Radu Prișcu
3.	"Manualul inginerului hidrotehnician" – vol. II – cap. XIX
4.	"Alimentări cu apă" – Ovidiu Ianculescu, Gheorghe Ionescu – Cap. II și IV
5.	"Hidrologie" – I. Vladimirescu – Cap. IV
6.	Legea Apelor – nr.107/1996 cu modificări și actualizările ulterioare
7.	Hotărârea de Guvern nr. 1176/2005, privind aprobarea Statutului de organizare și funcționare al ANAR 
8.	Ordonanța de Urgență nr. 244 din 28.11.2000 cu modificările și actualizările ulterioare privind siguranța barajelor
9.	NP 087/2003 – normativ pentru urmărirea comportării construcțiilor
II. Tematică:
1.	"Ingineria râurilor" – prof. dr. ing. Cornel Mitoiu
           -	Cap. 5. Construcții și lucrări de regularizare
	5.2.1. Apărări de maluri
	5.2.3. Epiuri
	5.2.4. Diguri longitudinale
	5.2.5. Diguri de închidere, traverse de compartimentare şi colmatare
	5.2.6. Praguri
           -	Cap 6. Îndiguiri
	6.4. Clasificarea digurilor
	6.8. Lucrări speciale de protecție a digurilor
	6.8.1. Lucrări de protecție în fața digului
	6.9. Avarii ale lucrărilor de îndiguire.
	6.9.1. Cauzele ruperii digurilor
           -	Cap. 8. Exploatarea lucrărilor de regularizare a albiilor de râuri și îndiguiri
	8.7. Urmărirea comportării în exploatare a lucrărilor de regularizări și îndiguiri
2.	"Construcții Hidrotehnice" – vol. I – II – Radu Prișcu
	Prize de apă
	- Funcțiile și clasificarea prizelor de apă
	- Prize de râu
	- Funcții
	- Prize cu prag de dirijare
	Canale
	- Generalități – elemente geometrice
	- Alcătuirea profilului transversal
	Supravegherea construcțiilor hidrotehnice
	- Considerații generale, scop
	Baraje de pământ
	- Scurt istoric
	- Descrierea barajelor de pământ
	Stăvilare
	- Considerații generale, clasificări
	- Stavile plane
	Descărcători hidraulici
	- Clasificare
	- Disipatori la descărcătorii de suprafață
3.	"Manualul inginerului hidrotehnician" – vol. II – cap. XIX
	Îndiguiri
	- Clasificări
	- Amplasamentul și traseul digurilor
	- Profilul transversal al digurilor
	- Protecția taluzelor digurilor – clasificarea lucrărilor de protecție
4.	"Alimentări cu apă" – Ovidiu Ianculescu, Gheorghe Ionescu – Cap. II și IV:
	- Nevoile de apă din centrele poluate și din industrii
	- Nevoile tehnologice proprii ale sistemului de alimentare cu apă și pierderile de apă
	- Variația necesarului de apă
	- Debitele de apă caracteristice pentru dimensionare a sistemelor de alimentare cu apă 
	- Surse de apă potabilă și industrială
	- Criterii de alegere a surselor de apă
	- Zonele de protecție sanitară
	- Captări din râuri
           - Captările izvoarelor
           - Captarea straturilor subterane
5. 	"Hidrologie" – I. Vladimirescu – Cap. IV
	- Factorii fiziografici ai scurgerii apelor
	- Rețeaua Hidrografică RH
	- Bazinul Hidrografic BH


Informații suplimentare se pot obține la sediul Sistemului de Gospodărire a Apelor Arad, din Arad, strada L. Rebreanu, nr.101, sau la numărul de telefon 0257/280362, int. 4144, și pe site-ul instituției http://mures.rowater.ro/categorie-concursuri/ocupare-posturi/.

